# Arquitectura barroca

### De Viquipèdia

Stift Melk, Wachau, Àustria

L’arquitectura barroca es desenvolupa des del principi del segle XVII fins dos terços del segle XVIII. En aquesta última etapa es denomina estil rococó. Es manifesta a gairebé tots els països europeus i, en el que eren en aquell temps, les colònies d'Espanya i Portugal a Amèrica, avui països independents. El barroc es dóna també en altres arts, com Música, Literatura, Pintura i Escultura.

## [edita] Característiques generals

Wilanów a Polònia

- El rebuig de la simplicitat i la recerca del complex. No renega de les formes clàssiques (columnes arcs, frontons, frisos), però les transforma de manera fantasiosa. De vegades l'edifici arriba a ser com una gran escultura. Els entaulaments adopten la corba i els frontons es parteixen i adopten corbes, contracorbes i espirals.
- S'adopta l’el·líptica, la forma oval i altres formes (com la d'abella de Borromini). Les parets són còncaves i convexes, és a dir sempre ondulades. S'arriba a l'abandonament de línies rectes i superfícies planes.
- S'adopta un nou tipus de planta que ofereix plànols oblics per donar sensació de moviment (espais dinàmics), en la més estàtica de les arts. Agrada representar o suggerir l’infinit (un camí que es perd, una volta celeste, un joc de miralls que alteri i faci irrecognoscible les perspectives). Èxit de l'ordre gegant, amb columnes que inclouen 2 o 3 pisos. No falten els campanars, sols o en parella, molt decorats.
- S'utilitzen efectes de llum, jocs de perspectiva. Dóna importància a la llum i a efectes lluminosos, a través del clarobscur. Recerca de la sorpresa. Gust pel dramàtic, escenogràfic i teatral.
- Gran riquesa decorativa i exuberància formal tant en els espais interiors com a l'exterior. Amor desenfrenat pel curvilini i el triomf de la columna salomònica. Arcs i frontons mixtilínis finestres ovalades. L'arc descansa sobre la columna per mitjà d'un entaulament (a la manera romana), o descansa directament sobre el capitell (manera bizantina). Ambdues formes van ser emprades en el Renaixement. S'utilitzen grans cartel·les.
- La creació de noves tipologies per a edificis concrets. Les obres són: palaus, religioses, urbanístiques, grans jardins galeries (que després donaria lloc a les galeries d'art.

## [edita] Desenvolupament històric i geogràfic

La gènesi de l'arquitectura barroca s'inicia a Itàlia, amb figures tan determinants com Gian Lorenzo Bernini i Francesco Borromini.

A França el barroc adquireix caràcters més sobris que a Itàlia, amb plantes menys complicades, façanes més severes, major respecte per les proporcions i renúncia als efectes violents, és un art fonamentalment al servei de la monarquia absoluta, i la seva gran realització serà el Palau de Versalles.

A Espanya, l'arquitectura barroca estarà presidida pel gust per la desornamentació i la sobrietat que havia introduït l’estil herrerià, amb importants edificis en els quals impera un estil mesurat i gairebé clàssic.

A Alemanya i a Àustria la inspiració italiana combinada amb la francesa crearà edificis de gran exuberància decorativa, sobretot en els interiors, de lluminositat brusca, que donaran pas a l'estil Rococó. A Anglaterra predomina l'equilibri i l'austeritat.

A les colònies espanyoles, en aquell moment Mèxic i Perú entre d'altres, l'estil barroc es va combinar moltes vegades amb el plateresc (estil renaixentista anterior al barroc) i amb l'art popular indígena. Es va manifestar principalment a les esglésies ja que eren aquestes posseïdores d'una gran riquesa durant aquella època.

## [edita] L’urbanisme

La ciutat del barroc es veu com la imatge del seu governant, la importància del qual es mesura per la seva mida i pel nombre dels seus habitants.

En les corts més poderoses d’Europa, l'estructura urbana intentarà ostentosament assentar els valors i l'estructura política creada pels dirigents.

La ciutat s'estructurarà entorn d'un centre, com el poder absolut té com a centre el rei, al que conflueixen grans vies, rectes, d'àmplies perspectives. Les places seran un dels grans elements, reflex i símbol del poder civil o religiós, enteses com a escenaris de festes i representació.

Els canvis se'n van reflectir millor en les petites corts europees, on les realitzacions poden canviar i determinar la imatge de tota la ciutat, com és el cas de Würzburg, mentre que en els grans organismes urbans com París o Roma, la complexitat i l'aparatositat dels projectes xocarà amb la ciutat preexistent, que dificulta en gran manera la transformació pretesa, aconseguint-se millors resultats en les noves residències dels sobirans, fora de la ciutat, com és el cas de Versalles.

## [edita] Articles relacionats

- Barroc
- Escultura barroca
- Literatura barroca
- Música barroca
- Pintura barroca

Obtingut de "http://ca.wikipedia.org../../../a/r/q/Arquitectura_barroca.html"

Categories: Barroc | Art de l'edat moderna | Estils arquitectònics

##### Views

- Article
- Discussió
- Revisió actual

##### Cerca

##### En altres llengües

- Ελληνικά
- English
- Español
- Français
- עברית
- Italiano
- 日本語
- Lietuvių
- Nederlands
- Polski
- Português
- Română
- Svenska
- 中文